இவ்வாலயத்திலிருந்து பதிவு செய்யப்பெற்ற கல்வெட்டுச் சாசனங்களில் குறிப்பிடத்தக்க ஒன்றாக விளங்குவது பாண்டிய மன்னன் முதலாம் குலசேகரனின் முப்பத்து ஒன்றாம் ஆண்டில் பொறிக்கப் பெற்றதாகும். கி. பி. 1299ல் வெட்டப் பெற்ற இச்சாசனத்தில் ‘குன்றூர் நாட்டு திருவகத்தியான் பள்ளியுடையார் எனும் இவ்வாலயத்து ஈசனுக்கு வரியில்லாத வகையில் ஐந்து வேலி நிலத்தை குன்றூர் நாட்டவர்’ வழங்கியது குறிக்கப் பெற்றுள்ளது.